Source: http://geocreative.sk/sk/content/7-reklamacny-poriadok
Timestamp: 2018-11-19 05:35:52+00:00
Document Index: 3634836

Matched Legal Cases: ['§ 619', '§ 627', '§ 18', '§ 619', '§ 619', '§ 622', '§ 622', '§ 18', '§ 18']

Reklamačný poriadok - Geocreative
Tento reklamačný poriadok upravuje postup spoločnosti Geocreative s.r.o., IČO 50761480, so sídlom Klincová 35 82108 Bratislava Slovenska republika, zapísaná v Obchodnom registri Okresného súdu Bratislava I Oddiel:sro , vložka c. : 117931/B (ďalej len „Predávajúci") a kupujúceho (ďalej len „Kupujúci") pri uplatňovaní práv vyplývajúcich zo zodpovednosti Predávajúceho za vady tovaru zakúpeného na základe kúpnej zmluvy uzatvorenej medzi Kupujúcim a Predávajúcim. Týmto reklamačným poriadkom spoločnosť riadne informuje spotrebiteľa (kupujúceho) o podmienkach a spôsobe uplatnenia práv zo zodpovednosti za vady ( ďalej aj reklamácia), vrátane údajov o tom, kde si môže spotrebiteľ reklamáciu uplatniť.
Tento reklamačný poriadok je vydaný v súlade so zákonom č. 40/1964 Zb. Občiansky zákonník v platnom znení (podľa § 619 až § 627 Občianskeho zákonníka - ďalej len ako „Občiansky zákonník“), zákonom č. 250/2007 Z.z. o ochrane spotrebiteľa a o zmene zákona č. 372/1990 Zb. o priestupkoch v znení neskorších predpisov, zákonom č. 391/2015 Z.z. o alternatívnom riešení spotrebiteľských sporov a o zmene a doplnení niektorých zákonov, ako aj ostatnými všeobecne záväznými právnymi predpismi Slovenskej republiky.
Reklamačný poriadok je v súlade s § 18 ods. 1 zákona o ochrane spotrebiteľa umiestnený na viditeľnom dostupnom mieste spotrebiteľovi v každej prevádzkarni predávajúceho.
2. Zodpovednosť za vady predávaného tovaru
Spoločnosť Geocreative s.r.o zodpovedá za vady, ktoré má predaný tovar pri prevzatí kupujúcim (§ 619 ods. 1 Obč. zákonníka) a za vady ktoré sa vyskytnú po prevzatí tovaru v záručnej dobe. Záručná doba je 24 mesiacov. Záručná doba začína plynúť v deň odovzdania tovaru Kupujúcemu. Vada tovaru a nároky vyplývajúce z vady tovaru musia byť uplatnené do konca záručnej doby. Uplynutím záručnej doby zaniká právo na uplatnenie reklamácie. Pri tovare, ktorý je odpredávaný za nižšiu cenu z dôvodu vady, je záručná doba 24 mesiacov, spoločnosť Geocreativel. s. r.o. nezodpovedá však za vadu, pre ktorú bola dojednaná nižšia cena (§ 619 Obč. zákonníka).
2.1. Za vadu tovaru nemožno považovať zmenu vlastnosti tovaru, ktorá vznikla v priebehu záručnej doby v dôsledku jeho opotrebenia, nesprávneho používania, nedostatočného, alebo nevhodného ošetrovania, v dôsledku prirodzených zmien materiálov z ktorých je tovar vyrobený, v dôsledku akéhokoľvek poškodenia Kupujúcim či treťou osobou alebo iného nesprávneho zásahu.
2.2. Uplatnenie práva na výmenu alebo opravu (odstránenie vady) tovaru
Predávajúci zodpovedá za vady, ktoré má predaná vec pri prevzatí Kupujúcim. Ak má tovar vadu, ktorú možno odstrániť, má Kupujúci právo, aby bola bezplatne, včas a riadne odstránená. O spôsobe odstránenia vady rozhodne predávajúci. Predávajúci je povinný vadu bez zbytočného odkladu odstrániť (§ 622 ods. 1 Obč. zákonníka).
Kupujúci môže namiesto odstránenia vady požadovať výmenu tovaru, alebo ak sa vada týka len súčasti tovaru, výmenu tejto súčasti, ak tým Predávajúcemu nevzniknú neprimerané náklady vzhľadom na cenu tovaru alebo závažnosť vady. Predávajúci môže vždy namiesto odstránenia vady vymeniť vadnú vec za bezvadnú, ak to Kupujúcemu nespôsobí závažné ťažkosti (§ 622 ods. 1 Obč. zákonníka).
Ak ide o vadu, ktorú nemožno odstrániť a ktorá bráni tomu, aby sa tovar mohol riadne užívať ako tovar bez vady, má Kupujúci právo na výmenu veci alebo má právo od zmluvy odstúpiť. Tie isté práva prislúchajú Kupujúcemu, ak ide síce o odstrániteľné vady, ak však Kupujúci nemôže pre opätovné vyskytnutie sa vady po oprave alebo pre väčší počet vád tovar riadne užívať. Ak ide o iné neodstrániteľné vady, má Kupujúci právo na primeranú zľavu z ceny tovaru.
Ak predávajúci reklamáciu nevybaví do 30 dní odo dňa uplatnenia si reklamácie, kupujúci má rovnaké práva akoby išlo o neodstrániteľnú vadu t.j. právo na výmenu tovaru alebo vrátenie peňazí.
Ak dôjde k výmene tovaru, začne plynúť nová záručná doba 24 mesiacov od prevzatia nového tovaru.
Kupujúci si môže uplatniť právo na opravu alebo výmenu tovaru v ktorejkoľvek prevádzkarni Predávajúceho, (§ 18 ods. 2 Zákona o ochrane spotrebiteľa).
Ak Kupujúci uplatní reklamáciu, Predávajúci alebo ním poverený zamestnanec alebo určená osoba je povinný poučiť Kupujúceho o jeho právach podľa Občianskeho zákonníka , t.j. práva požadovať výmenu tovaru, opravu (odstránenie vady) tovaru, primeranú zľavu z ceny tovaru alebo právo odstúpenia od zmluvy.
Predávajúci je povinný pri uplatnení reklamácie vydať Kupujúcemu potvrdenie (§ 18 ods. 8 Zákona o ochrane spotrebiteľa) o uplatnení reklamácie - kópiu reklamačného protokolu.
Predávajúci je povinný o vybavení reklamácie vydať Kupujúcemu písomný doklad najneskôr do 30 dní odo dňa uplatnenia si reklamácie. Týmto písomným dokladom je kópia reklamačného protokolu s vyplnenou kolónkou vybavenie reklamácie alebo list obsahujúci písomné vyrozumenie o vybavení reklamácie.
Pri predkladaní tovaru na reklamáciu je potrebné predložiť doklad o kúpe, je potrebné aby tovar bol fyzicky nepoškodený, a bola zabezpečená jeho čistota- hygiena.
Na podanie návrhu môže Kupujúci využiť formulár, ktorého vzor je dostupný aj na webovom sídle ministerstva (http://www.mhsr.sk/alternativne-riesenie-spotrebitelskych-sporov-clr/146956s ) a každého subjektu alternatívneho riešenia sporov. K návrhu Kupujúci priloží doklady súvisiace s predmetom sporu, ktoré preukazujú skutočnosti uvedené v návrhu.